Ջոն Սթոքթոն

Ջոն Հյուսթոն Սթոքտոն (անգլ.` John Houston Stockton, ծնվ.` մարտի 26, 1962 թ.), շվեյցարական և գերմանական ծագմամբ ամերիկացի նախկին բասկետբոլիստ, խաղարկող։ Ողջ մասնագիտական կարիերան (1984–2003) անցկացրել է Բասկետբոլի ազգային ասոցիացիայի (NBA) «Յութա Ջազ» ակումբում։

Ընտրվել է 1984 թվականի NBA դրաֆթով, որտեղ իրենց մասնագիտական կարիերաներն են սկսել Մայքլ Ջորդանը, Հակիմ Օլաջուվոնը, Չարլզ Բարքլին և այլ հայտնի բասկետբոլիստներ։

Համարվում է բոլոր ժամանակների լավագույն խաղարկողներից մեկը։ Սթոքտոնին է պատկանում կարիերայի ընթացքում ամենաշատ կուտակած արդյունավետ փոխանցումների (15 806) և խլումների (3265) ռեկորդը։

Տասն անգամ ճանաչվել է NBA-ի աստղ։ 2009 թվականին առաջադրվել է Բասկետբոլի փառքի սրահ։ Հավերժացրել է 12 համարի խաղաշապիկը «Ջազի» փառքի սրահում։

Թիմակից Կարլ Մելոունի հետ պատկանում է այն աստղային բասկետբոլիստների թվին, ովքեր երբեք չեն նվաճել NBA-գավաթը։

Սթոքտոնը եղել է նաև Միացյալ Նահանգների տղամարդկանց բասկետբոլի ազգային հավաքականի՝ «Դրիմ թիմի» անդամ, որի կազմում նվաճել է օլիմպիական ոսկի Բարսելոնայի (1992) և Ատլանտայի (1996) օլիմպիական խաղերում։

 Տես նաև 
 1000 և ավելի խաղի մասնակցած NBA բասկետբոլիստների ցանկ

 Ծանոթագրություններ 

 Արտաքին հղումներ 
 Էջը NBA.com կայքում
 Կարիերան NBA-ում

Կատեգորիա:1962 ծնունդներ
Կատեգորիա:Ամերիկացի բասկետբոլիստներ
Կատեգորիա:Ամերիկացի օլիմպիական չեմպիոններ
Կատեգորիա:Ամերիկացիներ իռլանդական սերմամբ
Կատեգորիա:Յութա Ջազի բասկետբոլիստներ